|  |  |
| --- | --- |
|  | Este artigo amosa escritos xaponeses. Sen o soporte axeitado, o texto pode mostrar símbolos sen sentido, coma caixas, marcas e outros. |

Neste artigo aparecen as personaxes do manga e do anime *Death Note*, así como personaxes dos filmes e das novelas baseadas en devanditaa obra.

Personaxes principais
---------------------

### Light Yagami

*Artigo principal**:* Light Yagami.
Light Yagami (夜神 月, *Yagami Raito, escríbese Moon Yagami pero pronúnciase como Lightt Yagami*?) naceu o 28 de febreiro de 1986. É un dos mellores estudantes do Xapón e, ó comezo da serie, está a piques de rematar o instituto. É frío e calculador, e o seu intelecto combinado cun complexo de superioridade fan quevexa a sociedade como un conxunto de inferiores.

Despois de atopar o Death Note que Ryuk tirou á Terra por aburrimento e descubrir os seus poderes, as súas obsesións e complexos vense confirmados e crese un elixido para moldear o mundo a unha imaxe que el aprobe. Co Death Note decide facer do mundo un lugar mellor, executando a tódolos criminais e a quen considere malvado ou molesto para acadar o seu obxectivo. Así, pretende crear unha "sociedade" perfecta e sen violencia na que el sexa o deus do novo mundo.

Despois de facerse obvio para a sociedade que as mortes dos criminais son obra de alguén e non da casualidade, os seus simpatizantes póñenlle o alcume de *Kira*, que provén da pronunciación xaponesa da palabra inglesa *killer* (asasino).

### L.Lawliet

*Artigo principal**:* L (Death Note).
Elle (ローライト・エル, *Rōraito Eru*?) naceu o 31 de outubro de 1982 no anime e en 1979 no manga. É un brillante detective privado, que foi quen de descifrar os casos máis complicados de todo o mundo, e que ten a intención de atrapar a Kira para facer cumprir a lei. As súas deducións son brillantes. É coñecido en moitos países por ter traballado para eles, pero ninguén coñece a súa verdadeira identidade nin a súa faciana. Caracterízase polos seus ollos sempre con olleiras, o seu cabelo longo, negro e espeluxado, comer moitos doces, andar sempre descalzo, camiñar encollido, poñer o dedo polgar nos beizos e sentar e coller os obxectos dun xeito estraño. O seu nome real revélase notomo especial do manga nº 13, sendo *L Lawliet*. L morre a mans de Rem, que estaba sendo manipulada por Light para salvar a Misa. Na versión live action, el mesmo escribe o seu nome no Death Note dándose o máximo tempo posible para así "inmunizarse" contra os ataques de Kira e lograr que este revele a súa identidade, xa que se se escribe un nome máis dunha vez no caderno, só terá efecto a primeira vez e non terá en conta escritos posteriores.

### Misa Amane

*Artigo principal**:* Misa Amane.
Misa Amane (弥 海砂, *Amane Misa*?), naceu o 25 de decembro de 1984. É unha famosa ídolo do Xapón que sente devoción por Kira, pois foi Yagami quen acabou dando morte ó ladrón que asasinou os seus pais. Misa posúe outro "Death Note" e úsao para transformarse no segundo Kira; por iso, intenta por tódolos medios contactar con Kira. Cando se atopa con Yagami, namórase del. Por iso decide axudar a Light na súa misión de limpar o mundo de criminais.

Misa obtivo o seu Death Note grazas a que o shinigami Jealous (en inglés significa celoso), namorouse dela e salvouna de morrer asasinando ó acosador que a ía matar. Por mor diso, Jealous morreu, traspasando o que lle quedaba de vida a Misa. Así que Rem, o shinigami que acompaña a Misa, decide entregarlle ese Death Note a ela, explicándolle que, ó sacrificarse Jealous por ela, o Death Note de Jealous pasa a ser agora seu.

Pouco despois de que Misa axudase a Light e de que este recuperase os seus recordos, Rem vese obrigada a matar a L por culpa de Light, que a pon nunha situación inevitable. Entón decátase de todo o plan de Light: ó matar a L, Rem alargou os anos de vida de Misa e morre.

### Near

*Artigo principal**:* Near (Death Note).
Near (ニア, *Nia*?), cuxo nome real é Nate River (ネイト・リバー, *Neito Ribā*?), é o menor dos dous sucesores de L, criados no orfanato de Watari para nenos superdotados (Wammy's House). Despois da morte de L, comeza a súa investigación do caso Kira. Despois da recolección de probas durante un período de catro anos, Near dá a coñecer as súas conclusións ó Presidente dos Estados Unidos e revélase como o verdadeiro sucesor de L. Pouco despois, Near convértese no xefe da SPK e continúa a busca de Kira. Despois de facer contacto co novo "L" (Light Yagami), Near comeza a sospeitar que é Kira.

### Mello

*Artigo principal**:* Mello (Death Note).
Mello (メロ, *Mero*?), cuxo verdadeiro nome é *Mihael Keehl* (ミハエル＝ケール, *Mihaeru Kēru*?), é un orfo igual que Near, e estivo no orfanato de Watari para nenos superdotados. Tamén era un dos principais candidatos a converterse no sucesor de L. Cando recibiu a nova da morte de L, xurou vingarse atrapando a Kira. Para logralo, uniuse a un grupo de mafiosos, continuando despois o seu camiño por conta propia.
Malia que Mello é moi intelixente, déixase dominar polos seus sentimentos e por iso decidiu atrapar a Kira sen importar os medios para así demostrarse superior a Kira, Near e L.

Aseméllase a L no seu gusto polos doces, e adoita comer chocolate. Despois da redada levada a cabo por Soichiro, desaparece por un tempo, pero reaparece co rostro queimado. Morre asasinado por Takada cun anaco do caderno, aínda que en realidade sacrifícase conscientemente para obrigar a Kira e ós seus aliados a cometer un erro que Near puidese recoñecer.

| * v
* c
* e
*Death Note* de Tsugumi Ōba e Takeshi Obata |
| --- |
| Media | 
* Volumes
* Episodios
* Filmes
	+ *Death Note* (2006)
	+ *Death Note: The Last Name*
	+ *L: Change the World*
	+ *Light Up the New World*
	+ *Death Note* (2017)

 |
| Novelas lixeiras | 
* *Another Note: The Los Angeles BB Murder Cases*
* *L: Change The World*

 |
| Personaxes | 
* Light Yagami
* Ryuk
* L
* Misa Amane
* Near
* Mello
* Shinigami

 |